**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIUL TÂRGU-MUREŞ PRIMAR**

**D.A.S.C.P.C/Serviciul activităţi culturale, sportive,tineret şi locativ SOÓS ZOLTÁN**

### **Nr. 35428 din 13.05.2021**

## Referat de aprobare

**privind prelungirea unor contracte de închiriere pentru spaţiile**

**cu altă destinaţie decât aceea de locuinţe, aflate în proprietatea municipalităţii și administrate de S.C. LOCATIV S.A.**

Comisia de specialitate numită prin HCLM nr.10/2020, renumerotată prin HCLM nr. 189 din 09.11.2020 a analizat referatul prezentat de compartimentul de specialitate propunând întocmirea proiectului de hotărâre privind, prelungirea unor contracte de închiriere pentru spaţiile cu altă destinaţie decât aceea de locuinţe, aflate în proprietatea municipalității și administrate de S.C. LOCATIV S.A., conform procesului verbal nr. 35304 din 12.05.2021 întocmit în acest sens, anexat prezentei.

În urma prezentării referatului precum și a rapoartelor de activitate depuse de entitățile neguvernamentale Comisia a propus prelungirea contractelor de închiriere al acestora, pentru o perioadă de 6 luni. Pentru Partidul Socialist Român și pentru Asociația Asistenței Rutiere pentru o perioadă de 3 luni condiționat de recazarea acestora datorită faptului că va fi schimbată destinația spațiilor aflate în folosința celor doi entități

Luând în considerare faptul, că termenul de valabilitate a contractelor de închiriere deţinute de chiriaşi expiră, se impune adoptarea cu celeritate a unei hotărâri în acest sens, în caz contrar aceștia vor pierde beneficiul contractelor încheiate cu furnizori de utilități (electrica, gaz, apa, canalizare**) .**

**În altă ordine de idei, S.C. CUVÂNTUL LIBER și S.C. IMPRESS S.R.L. solicită prelungirea contractului de închiriere în regim de urgență datorită faptului că în conformitate cu reglementările legale în vigoare Oficiul Național al Registrului Comerțului Mureș în cazul expirării contractului de închiriere pentru spațiile aflate în folosință va suspenda activitatea economică și financiară a societăților. Adeverințele eliberate de administratorul fondului locativ de stat nu sunt acceptate ca dovadă valabilă pentru dovedirea deținerii spațiilor aflate în folosința chiriașilor.**

Totodată, comisia a propus neprelungirea contractului de închiriere și evacuarea Fundației CHAKRA din imobilul situat în str. Gh. Doja nr. 9.

Având în vedere propunerea favorabilă a comisiei de specialitate, conform procesului verbal anexat, **vă rugăm a analiza şi aproba materialul prezentat în regim de urgență**

Anexă: proces verbal nr. 35304/12.05.2021

 *Aviz favorabil*

###  ***Director exec. adj. D.A.S.C.P.C.***

###  ***Cosmin Blaga-Zătreanu***

***Aviz favorabil S.C. LOCATIV S.A***

***Director***

***Filimon Vasile***

###  *Întocmit*

###  ***Costașuc Irma***

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**  Proiect

**JUDEŢUL MUREŞ (nu produce efecte juridice)**

**CONSILIUL LOCAL AL MUNICIPIULUI TÂRGU MUREŞ**

 **Inițiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind prelungirea unor contracte de închiriere pentru spaţiile**

**cu altă destinaţie decât aceea de locuinţe, aflate în proprietatea municipalităţii și administrate de S.C. LOCATIV S.A.**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:** a.**)** Referatul de aprobare nr.35428 din 13.05.2021 iniţiat de Primar prin Direcția Activități Social Culturale Patrimoniale Comerciale / Serviciul Activități Culturale, Sportive, Tineret și Locativ privind prelungirea unor contracte de închiriere pentru spaţiile cu altă destinaţie decât aceea de locuinţe, aflate în proprietatea municipalităţii și administrate de S.C LOCATIV S.A.

b.) Având avizul comisiei instituită prin HCLM nr. 10/ 2020, renumerotată prin HCLM nr. 189 din 09.11.2020

c.) Văzând procesul verbal al comisiei de specialitate privind repartizarea spațiilor cu altă destinație decât aceea de locuințe nr 35304 din 12.05.2021, întocmit în acest sens .

d.) Raportul Comisiilor de specialitate din cadrul Consiliului local municipal Târgu Mureș

### **În conformitate cu prevederile :** art. 49 alin.(1), lit.a din Ordonanței nr. 26/2000 cu privire la asociaţii şi fundaţii, , Legea nr. 14/2003 Legea partidelor politice, art. 26 alin (1), alin. (2), alin (3), alin. (4) din Legea 334/2006 privind finanțarea partidelor politice precum și HCLM nr. 54/2004 privind reactualizarea componenței Comisiei de specialitate pentru repartizarea spațiilor cu altă destinație decât aceea de locuințe cu modificările și completările ulterioare,

###  - Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată, Legea nr. 199/1997 pentru ratificarea Cartei europene a autonomiei locale.

### - art. 75, alin. 1, lit. (a), lit. (b), lit. (c), lit. (d). lit. (e), lit. (f), lit. (g) alin. (2) art. 129 alin.(1), alin. (2) lit. (c) și (d), alin. (6) lit. (b), (d), alin. (7) lit.q, alin.(14), art.196, alin.(1), lit. (a) şi ale art. 243, alin. (1), lit. (a) din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă prelungirea contractului de închiriere a spaţiului în suprafaţă de 12,09 mp, situat în str. 22 Dec. 1989 nr. 43B, în favoarea Asociaţiei de proprietari nr. 95 si 8, pe o perioadă de 6 luni.

**Art. 2.** Se aprobă prelungirea contractului de închiriere a spaţiului în suprafaţă de 40,57 mp, situat în str. Bolyai nr. 1, sp.IV (demisol) folosit de Partidul Socialist Român, pentru o perioadă de 3 luni, condiționat de recazarea chiriașului datorită faptului că va fi schimbată destinația spațiului în cauză.

**Art. 3.** Se aprobă prelungirea contractului de închiriere a spațiului în suprafață de 85,70 mp, situat în str. Bolyai nr. 18, în favoarea Asociației ”Grupul pentru Inițiativă Cultural Studențească” pe o perioadă de 6 luni.

**Art. 4.** Se aprobă prelungirea contractului de închiriere a spaţiului în suprafaţă de 33,93 mp, situat în str Calarasilor nr. 98, în favoarea Asociaţiei Asistenţei Rutiere, pe o perioadă de 3 luni, condiționat de recazarea chiriașului datorită faptului că va fi schimbată destinația spațiului în cauză.

**Art. 5.** Se aprobă prelungirea contractului de închiriere a spaţiului în suprafaţă de 22,27 mp, situat în str. Enescu nr. 2/1, în favoarea Asociaţiei HIFA, pe o perioadă de 6 luni.

**Art. 6**. Se aprobă prelungirea contractului de închiriere a spațiului în suprafață de 11,85 mp, situat în str. Gh. Doja nr.9, în favoarea Asociației PODIUM pe o perioadă de 6 luni

**Art. 7.** Se aprobă prelungirea contractului de închiriere a spaţiului în suprafaţă de 25,43 mp, situat în str. Gh. Doja nr. 9, în favoarea Asociatiei Pro Novum, pe o perioadă de 6 luni.

**Art. 8.** Se aprobă prelungirea contractului de închiriere a spaţiului în suprafaţă de 28,30 mp, situat în str. Gh. Doja nr. 9, pentru Liga Asociaţiilor de Proprietari, pentru o perioadă de 6 luni.

**Art. 9.** Se aprobă prelungirea contractului de închiriere a spaţiului în suprafaţă de 43,83 mp, situat în str. Gh. Doja nr. 9, în favoarea Societatea Outward Bound, pe o perioadă de 6 luni.

**Art. 10.** Se aprobă prelungirea contractului de închiriere a spaţiului în suprafaţă de 62,36 mp, situat în str. Gh. Doja nr. 9, în favoarea Societatăţii Maghiare de Cultură EMKE, pe o perioadă de 6 luni.

**Art. 11.** Se aprobăprelungireacontractului de închirerea spaţiului în suprafaţă de 37,82 mp, situat în str. Gh. Doja nr.9, în favoarea Asociatiei Fostilor Detinuti Politici, pentru o perioadă de 6 luni.

**Art. 12.** Se aprobă prelungirea contractului de închiriere a spaţiului în suprafaţă de 44,10 mp, situat în str. Gh. Doja nr. 9, în favoarea Uniunii Democrate a Tineretului Maghiar – MADISZ din Mures, pe o perioadă de 6 luni.

**Art. 13.**  Se aprobă prelungirea contractului de închiriere a spaţiului în suprafaţă de 300,72 mp, situat în str. Gh. Doja nr. 9, în favoarea S.C. CUVÂNTUL LIBER S.R.L. pe o perioadă de 6 luni.

**Art. 14.** Se aprobă prelungirea contractului de închiriere a spaţiului în suprafaţă de 227,37 mp, situat în str. Gh. Doja nr. 9, în favoarea S.C. IMPRESS S.R.L., pe o perioadă de 6 luni.

**Art. 15.** Se aprobă prelungirea contractului de închiriere a spaţiului în suprafaţă de 57,34 mp, situat în str. Târgului nr. 2, în favoarea Asociației Chinologice pe o perioadă de 6 luni.

***Art*. 16.** Se aprobă prelungirea contractului de închiriere a spaţiului în suprafaţă de 470,93 mp, situat în Parcul Sportiv Municipal nr. 4, în favoarea Clubului Sportiv Muresul, pe o perioadă de 6 luni.

**Art. 17.** Se ia act de încetarea contractului de închiriere a spațiului în suprafață de 3,60 mp + 1,54 mp părți comune situat la mansarda clădirii din str. Gh. Doja nr. 9, utilizat de Fundația CHAKRA, urmând ca S.C. LOCATIV S.A. să întreprindă măsurile necesare privind evacuarea și eliberarea spațiului în cauză.

**Art. 18**. Cu aducerea la îndeplinire a prevederilor prezentei hotărâri se încredinţează Executivul municipiului Târgu Mureş prin Direcţia activităţi social-culturale şi patrimoniale, comerciale–Serviciul activităţi culturale sportive tineret şi locative, precum și S.C. LOCATIV S.A.

**Art. 19.** În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate

**Art. 20.** Prezenta hotărâre se comunică: Serviciului activităţi culturale sportive tineret şi locativ și S.C. LOCATIV S.A.

**Viză de legalitate**

 **Secretarul General al Municipiului Târgu Mureş,**

 **Szövérfi László**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**